 แนวทางการปฏิบัติเกี่ยวกับธงชาติ 
การกระทำอันเป็นการเหยียดหยามหรือไม่สมควรต่อธงชาติ
 	๑. การกระทำอันเป็นการเหยียดหยามต่อธงชาติ ได้แก่ การกระทำต่อธงชาติ รูปจำลองของธงชาติ หรือแถบสีธงชาติ ด้วยเจตนาเหยียดหยามประเทศชาติ เช่น ฉีก ทำลาย ถ่มน้ำลายรด ใช้เท้าเหยียบ วางเป็นผ้าเช็ดเท้า ซึ่งเป็นการแสดงความดูถูก ดูหมิ่นเหยียดหยามชาติไทย
 	๒. การกระทำที่ไม่สมควรต่อธงชาติ รูปจำลองของธงชาติ หรือแถบสีธงชาติ เช่น
	    ๒.๑ การประดิษฐ์รูป ตัวอักษร ตัวเลข หรือเครื่องหมายอื่นในผืนธง รูปจำลองของธงหรือแถบสีของธง
	    ๒.๒ การใช้ ชัก หรือแสดงธง รูปจำลองของธง หรือแถบสีของธงอันมีลักษณะตามข้อ ๒.๑
	    ๒.๓ การใช้ ชัก หรือแสดงธง รูปจำลองของธง หรือแถบสีของธงไว้ ณ สถานที่หรือวิธีอันไม่สมควร
	    ๒.๔ การประดิษฐ์ธง รู)จำลองของธง หรือแถบสีของธงไว้ ณ ที่หรือสิ่งใด ๆ โดยไม่สมควร
	    ๒.๕ แสดงหรือใช้สิ่งใด ๆ ที่มีรูปธง รูปจำลองของธง หรือแถบสีของธงอันมีลักษณะตามข้อ ๒.๔ โดยไม่สมควร

